**Daryl Christine Hannah** (Chicago, SAD, 3. prosinca 1960.) je američka glumica. Među njenim slavnijim filmovima su i "Blade Runner", "Splash" i "Kill Bill Vol 1".

Mlade godine
------------

**Daryl Hannah** se rodila kao dijete Donalda i Susan Hannah. Njeni roditelji su se razveli nedugo nakon njenog rođenja a njena majka se udala za **Jerrolda Wexlera**, biznismena. Hannah je postala vegetarijanka od svoje 11. godine te je odrasla uz brata i sestru Dona i Page, te uz polusestru Tanyju Wexler. Pohađala je *Francis Parker* školu u Chicagu. Kao tinejdžerka je bila toliko povučena da su neki mislili da boluje od autizma. Kasnije je pohađala sveučilište u Južnoj Carolini. Bolovala je i od insomnije.

Karijera
--------

1978. je debitirala u hororu „Bijes" kojeg je režirao Brian De Palma. No njena prva veća uloga bila je ona u klasičnom ZF filmu „Blade Runner", u kojem je glumila replikanticu Pris. 1984. je dobila glavnu ulogu u hit fantastičnoj komediji „**Splash**" u kojoj je glumila sirenu. Usljedili su i nastupi u zapaženim filmovima kao što su „Wall Street" (u kojem je Michael Douglas osvojio Oscara i Zlatni globus) i „Roxanne", ali i u bizarnim, kao što je „**Klan spiljskog medvjeda**", u kojem je glumila pečinsku ženu. 1989. je imala malu ulogu u hvaljenoj drami „Zločini i prijestupi" koju je režirao Woody Allen. U 1990-ima joj je karijera malo oslabila; neobična komedija „Memoari nevidljivog čovjeka" iz 1992. koju je režirao John Carpenter nije bila komercijalno uspješna, kao ni „Napad žene od 50 stopa". 1995. 

**Empire magazine** ju je postavio na 96. mjestu na listi „*100 najseksi zvijezda u filmskoj povijesti*". Karijera joj stangirala sve dok nije nastupila u ulozi ubojice Elle Driver u zapaženoj duologiji „Kill Bill Volume 1" i „Volume 2" koju je režirao Quentin Tarantino. Ta dva filma su označili njenu renesansu. Uz to je režirala kratki film „*Posljednja večera*" koji je osvojio nagradu na Berlinskom filmskom festivalu te nastupila u glazbenom spotu „**Feel**" sa Robbieom Williamsom. Uz to je odbila ulogu u filmu „Zgodna žena", koji je proslavio Juliju Roberts.

Nikada se nije udala, ali je imala dugu vezu sa John F. Kennedyjem Jr.-om, Valom Kilmerom te sa pjevačem Jacksonom Browneom. 16. lipnja 2006. je uhićena jer je sa 350 farmera demonstrirala protiv buldoždera koji su htjeli sravniti urbanu farmu u okolici Los Angelesa, te se svezala za drvo. Iste godine je i objavila da je u 1970-ima u Las Vegasu skoro bila prodana kao seksualno roblje – naime, imala je audiciju za spot zajedno sa jednom djevojkom, ali su nekako otkrile da su ih organizatori zapravo htjeli prodati kao seksualne robinje, pa su pobjegle kroz prozor. Više detalja o tom incidentu nije htjela reči. Valjda i zbog tog osobnog iskustva podupire organizacije koje se bore protiv seksualnog roblja. Privatno je Hannah i jako ekološki osviještena te posjeduje vlastiti video blog o toj temi. Njena kuća ide na solarnu energiju te je napravljena od zelenih materijala. Uz to vozi auto na biodizel.

Nagrade i nominacije
--------------------

* S filmom Kill Bill 1 osvojila je nagradu Saturn za najbolju sporednu glumicu (film).
* S filmom Splash osvojila je nagradu Saturn za najbolju glumicu (na filmu).

Izabrana filmografija
---------------------

* 1978. - Bijes
* 1982. - Blade Runner
* 1984. - Splash
* 1987. - Wall Street
* 1987. - Roxanne
* 1989. - Zločini i prijestupi
* 1989. - Čelične magnolije
* 1992. - Memoari nevidljivog čovjeka
* 1998. - The Gingerbread Man
* 2003. - Kill Bill: Vol. 1
* 2004. - Kurva
* 2004. - Kill Bill: Vol. 2
* 2004. - Srebrni grad

Vanjske veze
------------

* IMDb profil
* Notable Names Database
* Video Blog Daryl Hannah - DHLoveLife Arhivirano 2017-06-14 na Wayback Machine-u

***Daryl Hannah*** na Wikimedijinoj ostavi